เนื่องจากมีการปวดท้องน้อยมาประมาณ 2 วัน และมีเลือดเปรอะ กกน. สีเข้มๆออกน้ำตาล เช้ามาเลยตรวจปัสสาวะ ขึ้น 2 ขีดจาง และมีการไปตรวจเลือดค่า HCG ได้ 250 mlu/ml ซึ่งตามอายุครรภ์ ประมาณ 4-5 วีค พร้อมกับอัลตราซาวด์ พบผนังมดลูกหนา และถุงน้ำขนาดใหญ่ผิดปกติ (แจ้งอาจเป็นสาเหตุที่ปวดท้องน้อย) แต่สงสัยว่าประจำเดือนเพิ่งมาล่าสุดไปเมื่อวานที่ 17/05/64 จึงไม่มั่นใจว่าค่า HCG สูงผิดปกติรึเปล่า เพราะถ้านับตามวันที่ประจำเดือนมารอบสุดได้ จะอยู่ประมาณ 2 วีคค่ะ คุณแจ้งค่าเลือกบอกว่าท้องแต่ไม่มั่นใจว่าน้องจะยังอยู่มั้ย ดูเหมือนมีภาวะแท้งคุกคาม เลยให้ฉีดยากันแท้งไปค่ะ เครียดมากเลยค่ะ อาการประมาณนี้ถือว่าผิดปกติมากมั้ยคะ และขอวิธีการดูแลตัวเอง พอดีอยากมีน้องมากๆ ปล่อยมาครึ่งปีแล้วค่ะ
สวัสดีค่ะgdztnpอาการปวดท้องน้อย มีเลือดออกผิดปกติทางช่องคลอดดังกล่าวมาในขณะที่ตั้งครรภ์อยู่นั้น อาจจะมีสาเหตุมาจาก ภาวะแทรกซ้อนจากการตั้งครรภ์ต่างๆเช่น แท้ง ท้องนอกมดลูก ท้องลม ครรภ์ไข่ปลาอุก โดยหากเป็นการแท้ง ก็มีทั้งชนิดที่แท้งคุกคาม คือยังไม่ได้แท้งจริงๆ มีเลือดออกมา แต่ปากมดลูกไม่เปิด เป็นการแท้งจริงแต่ยังแท้งไม่สมบูรณ์คือยังออกมาไม่หมด หรือแท้งสมบูรณ์แล้ว เลือดหยุดไหลไปแล้วจากที่กล่าวมานั้น หากยังเป็นภาวะแท้งคุกคาม ก็คือแพทย์น่าจะตรวจดูแล้วว่าเด็กยังมีชีวิตอยู่ ซึ่งหากเป็นเช่นนั้น อาจฉีดยาฮอร์โมนเพศเพื่อกระตุ้นให้เกิดการหนาตัวของผนังมดลูกและปากมดลูก ช่วยลดโอกาสการแท้งจริง ร่วมกับในระหว่างนี้ก็ให้พักผ่อน งดยกของหนัก ระวังการกระทบกระแทก งดการมีเพศสัมพันธ์ ให้นอนพักผ่อนเพียงอย่างเดียวอย่างน้อย 1-2 สัปดาห์ ทำใจให้สบาย และกลับไปติดตามอาการตามแพทย์นัด หากในระหว่างนี้เลือดออกมาเยอะทางช่องคลอด ปวดท้องน้อย ควรรีบกลับไปพบแพทย์